jkorsvik/nowiki_second_scrape_merged huggingface dataset:
Jack Tramiel

Jack Tramiel (født som Jacek Trzmiel 13. desember 1928 i Łódź i Polen, død 8. april 2012 i Monte Sereno, Santa Clara County, California) var en amerikansk entreprenør, kjent blant annet som gründer for Commodore Business Machines.
Etter den tyske invasjonen av Polen i 1939, og utbruddet av andre verdenskrig ble hans familie sendt av nazistene til den jødiske ghettoen i Łódź, hvor Tramiel arbeidet i en tekstilfabrikk for den tyske okkupasjonsmakten. Da de jødiske gettoene ble likvidert ble hele familien hans sendt til Auschwitz konsentrasjonsleir, der Tramiel skal ha blitt undersøkt av doktor Josef Mengele personlig og satt i tvangsarbeid. Det er blitt hevdet at hans far skal ha dødd av tyfus, noe som var svært utbredt i nazistenes konsentrasjonsleirer, mens Tramiel tror at faren døde av en injeksjon med bensin. I november 1947 emigrerte Tramiel til USA, der han vervet seg til det amerikanske militæret. I 1953, mens han jobbet som drosjesjåfør, kjøpte Tramiel en butikk i The Bronx som reparerte forskjellige kontormaskiner. Tramiel kalte det første firmaet sitt for Commodore Portable, og han hadde en avtale med et selskap i Tsjekkoslovakia som skulle montere skrivemaskiner for salgs i Nord-Amerika. Ettersom Tsjekkoslovakia hadde underskrevet Warszawapakten, kunne maskinene ikke importeres direkte til USA. Derfor grunnla Tramiel Commodore Business Machines i Toronto, Canada.


== Referanser ==
Langskavlen

Langskavlen er en liten, bratt isbre i Hoelfjella i Dronning Maud Land. Den strømmer fra nordsiden av Skavlhø i Payerfjella.Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.


== Referanser ==


== Eksterne lenker ==
Langskavlen Stadnamn i norske polarområde, Norsk polarinstitutt
Vangengejmbreen

Vangengejmbreen er en isbre i Wohlthatmassivet i Dronning Maud Land. Den er om lag 15 kilometer lang og drenerer østsiden av Mentzelfjellet i Gruberfjella. Den strømmer i nordlig retning mot Sjøhausen.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Den ble ytterligere kartlagt av en sovjetisk ekspedisjon i 1960–61 som navnga den etter den sovjetiske meteorologen Georgij Vangengejm (1886–1961).


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 15317
Vangengejmbreen Stadnamn i norske polarområde, Norsk polarinstitutt
Kaikourahalvøya

Kaikourahalvøya (engelsk: Kaikoura Peninsula) ligger nordøst på Sørøya på New Zealand. Den strekker seg fem kilometer ut i Stillehavet sør for byen Kaikoura i Canterbury. 
Maoriene har bodd på halvøya i rundt 1000 år. De brukte den som base for moajakt og høstet også store mengder kreps som fantes langs strendene. I sagnene er det fra denne halvøya den legendariske helten Māui skulle ha fisket fisken som ble til Nordøya. 
På 1800-tallet ble det opprettet europeiske hvalfangststasjoner i området. I dag er hvalsafari en populær turistaktivitet i området. Hvalene kommer til området fordi blekkspruter og andre dypvannsdyr blir tvunget opp gjennom Hikurangi Trench til overflaten på grunn av havstrømmene og den stigene havbunnen. Det har også vært observasjoner av vandrealbatross i området.


== Referanser ==
Hikurangi Trench

Hikurangi Trench er en dyphavsgrop i Stillehavet rett utenfor østkysten av Nordøya på New Zealand. Den ligger mellom sørenden av Cooksundet og Chatham Rise. Den er en forlengelse av Kermadec Trench som ligger lenger nord. Den er dannet der Hikurangiplatået blir dyttet under den tektoniske Indo-Australske platen.
Selv om den er grunnere enn gropene lenger nord. er Hikurangi Trench 3000 meter dyp så nær kysten som 80 kilometer. Det dypeste punktet i gropen er 3750 meter. 
Ved sørenden av Hikurangi Trench, utenfor kysten av Marlborough reiser sjøbunnen seg veldig fort og på grunn av havstrømmer og vind kan man finne dypvannsarter nærme kysten. Denne matkilden tiltrekker flere hvaler og hvalsafari er en viktig turistattraksjon i området.
Stabekkbanen

Stabekkbanen er en idrettsplass på Stabekk i Bærum kommune. Banen blir gjerne kalt «Plassen» og er hjemmebane for Stabæk Idrettsforening.
Stabekkbanen brukes til fotball om sommeren og bandy om vinteren. Sommerstid er banen gruslagt, og siden 2001 har den hatt kunstis i vintersesongen. Overskuddsvarme fra isproduksjonen hjelper til å varme opp Stabekk skole, Ringstabekk skole og Stabekk høgskole. «Plassen» har hatt flombelysning etter strekklysprinsippet siden midt på 1950-tallet.


== Historie ==
Banen har vært Stabæk IFs hjemmebane helt fra foreningen ble stiftet i 1912. Kort tid etter stiftelsen kjøpte klubben tomt av proprietær Neslein for 3000 kroner lånt av Bærum kommune. I 1974 ble klubbhus innviet, reist ved hjelp av dugnad fra klubbens medlemmer og innsats fra kommunen. Fra slutten av 1930-tallet til 1950-tallet var det dessuten ishockeybane, nord for dagens bane. Midt på 1950-tallet fikk banen strekklys. Daværende leder i Norges Bandyforbund Jens B. Raanaas garanterte for finansieringen av lysanlegget da departementets saksbehandling gikk tregt.Åtte NM-finaler i bandy har blitt arrangert på Stabekkbanen, senest i 2013.


== Referanser ==


== Kilder ==
«Stabekk idrettsplass» (leksikon). Asker og Bærum leksikon. Asker og Bærum budstikke. 19. januar 2011. Besøkt 10. april 2012. 


== Eksterne lenker ==
Stabæks offisielle hjemmeside – veibeskrivelse Stabekkbanen
Carol Ann Duffy

Carol Ann Duffy (født 23. desember 1955 i Glasgow) er en britisk poet og dramatiker. Hun flyttet til Stafford da hun var seks år gammel. 1. mai 2009 ble hun utnevnt til Storbritannias poet laureate. Hun er den første kvinne, hun er også den første skotske og åpent homofile poet laureate.Duffy er svært produktiv og blant hennes tekster finnes blant annet Standing Female Nude (1985), Selling Manhattan (1987), Mean Time (1993), og Rapture (2005). Alle de nevnte titlene har fått ulike priser, blant annet Somerset Maugham-prisen og T. S. Eliot-prisen. Hennes dikt omhandler emner som undertrykkelse, kjønn, og vold, men i et tilgjengelig språk som har gjort dem populære i skoler. Jostein Sæbøe har gjendikta og skrevet etterord til Korte dagar, endelause netter som kom ut på Samlaget i 2011.
Duffy er også dramatiker, og har hatt skuespill framført på Liverpool Playhouse og Almeida Theatre i London. Blant hennes skuespill finnes Take My Husband (1982), Cavern of Dreams (1984), Little Women, Big Boys (1986), Loss (1986), og Casanova (2007). 
Duffy ble utnevnt til offiser av Order of the British Empire og i 2002 forfremmet til kommandør. I nyttårslisten for 2015 ble hun igjen forfremmet, denne gang til kommandørdame (DBE). Hun ble derved adlet og fikk rett til tiltaleformen lady foran sitt navn.


== Referanser ==


== Litteratur ==
Michelis, Angelica & Antony Rowland (red) (2003): The Poetry of Carol Ann Duffy: Choosing Tough Words. Manchester University Press.
Randolph, Jody (1995): «Remembering Life before Thatcher: Selected Poems by Carol Ann Duffy» i: Women's Review of Books 12.8, mai 1995.


== Eksterne lenker ==
(en) Carol Ann Duffy – kategori av bilder, video eller lyd på Commons 
(en) Carol Ann Duffy på Internet Movie Database 
(en) Carol Ann Duffy hos The Movie Database 
(en) Carol Ann Duffy at BBC Poetry Season
(en) «Duffy at the Poetry Archive», biografi og lydfiler
(en) Intervjuet av Jeanette Winterson
Yazīd III

Yazīd ibn al-Walīd ibn ʿAbd al-Malik (arabisk: يزيد ابن الوليد ابن عبد الملك; født 701, død 744 AD/126 AH) var den tolvte kalifen av Umajjadekalifatet som hersket i omtrent seks måneder i 744, fra 15. april til 3. oktober. Han var sønnen til al-Walīd I og en prinsesse fra Transoxiana/Sogdia. Yazīd kritiserte den forrige kalifen, hans fetter al-Walīd II, for å være umoralsk, og han marsjerte inn i Damaskus og avsatte ham i et kupp. Da han døde av sykdom, ble han etterfulgt av sin utvalgte etterfølger, broren Ibrāhīm ibn al-Walīd.
Mazda Premacy

Mazda Mazda5 er en flerbruksbil produsert av det japanske selskapet Mazda fra 1999 til 2005. 
Modellen har tre motoralternativer: 1,8 bensin, 2,0 bensin og 2,0 diesel.
Hovedkonkurrenter til modellen er Opel Zafira og Volkswagen Touran.


== Eksterne lenker ==
(en) Mazda Premacy – kategori av bilder, video eller lyd på Commons
Marwān II

Marwān ibn Muḥammad ibn Marwān (arabisk: مروان بن محمد بن مروان; født 688, død 6. august 750 AD/72-132 AH) var den fjortende kalifen av Umajjadekalifatet som hersket fra 744 til 750. Han var den siste umajjadeherskeren som styrte fra Dimašq. Marwāns regjeringstid var preget av mye indre strid og økt motstand mot umajjadene, og hans oppmerksomhet gikk til å forsøke å holde riket sammen. Abbasidene vokste seg sterkere, og i 750 beseiret de Marwān i slaget ved Zab og overtok makta i kalifatet. 300 medlemmer av umajjadefamilien ble slaktet, mens Marwān en tid flyktet gjennom riket, før han 6. august ble drept i Egypt. Etter dette ble umajjadene drept i stort antall, men den dyktige prinsen ʿAbd ar-Raḥman klarte å flyte til al-Andalus, hvor umajjadene fortsatte å herske i nesten 300 år.
Cochapeti (distrikt)

Cochapeti er et distrikt i provinsen Huarmey i regionen Ancash i Peru. Distriktets nasjonale statistikkode er 021102 og hovedstaden er Cochapeti. Distriktet ble opprettet den 5. mars 1936.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Culebras (distrikt)

Culebras er et distrikt i provinsen Huarmey i regionen Ancash i Peru. Distriktets nasjonale statistikkode er 021103 og hovedstaden er La Caleta Culebras. Distriktet ble opprettet den 20. desember 1984.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Huarmey (distrikt)

Huarmey er et distrikt i provinsen Huarmey i regionen Ancash i Peru. Distriktets nasjonale statistikkode er 021101 og hovedstaden er Huarmey.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Huayan (distrikt)

Huayan er et distrikt i provinsen Huarmey i regionen Ancash i Peru. Distriktets nasjonale statistikkode er 021104 og hovedstaden er Huayan. Distriktet ble opprettet den 21. desember 1907.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Malvas (distrikt)

Malvas er et distrikt i provinsen Huarmey i regionen Ancash i Peru. Distriktets nasjonale statistikkode er 021105 og hovedstaden er Malvas. Distriktet ble opprettet den 10. februar 1892.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Caraz (distrikt)

Caraz er et distrikt i provinsen Huaylas i regionen Ancash i Peru. Distriktets nasjonale statistikkode er 021201 og hovedstaden er Caraz. Distriktet ble opprettet den 29. desember 1856.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Pratapa

Pratapa er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger med én eller to lange, tynne stjerter på hver bakvinge. Oversiden er metallisk blå med svarte vingespisser. Undersiden er gråbrun med en mørk tverrstripe, gjerne også en oransje flekk ved bakhjørnet.


== Levevis ==
Larvene lever på parasittiske planter i slekten Loranthus (mistelteinfamilien).


== Utbredelse ==
Slekten er utbredt i Sørøst-Asia, fra Sri Lanka i sørvest og det vestlige Kina i nordvest til Sulawesi i øst.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger (Theclinae)
stamme Iolaini Riley, 1958
slekten Pratapa Moore, 1881
Pratapa cameria de Nicéville
Pratapa deva (Moore, 1858)
Pratapa icetas (Hewitson, 1865)
Pratapa icetoides (Elwes, 1893)
Pratapa ismaeli Hayashi, Schröder & Treadaway, 1983
Pratapa tyotaroi Hayashi, 1981


== Eksterne lenker ==
(en) Pratapa i Encyclopedia of Life 
(en) Pratapa i Global Biodiversity Information Facility 
(en) Pratapa hos NCBI 
(en) Kategori:Pratapa – bilder, video eller lyd på Wikimedia Commons 
Pratapa – detaljert informasjon på Wikispecies 
Brower, Andrew V. Z. 2007. Pratapa i The Tree of Life Web Project, [http://tolweb.org/ http://tolweb.org
www.funet.fi – Pratapa
Huallanca (distrikt i Huaylas)

Huallanca er et distrikt i provinsen Huaylas i regionen Ancash i Peru. Distriktets nasjonale statistikkode er 021202 og hovedstaden er Huallanca. Distriktet ble opprettet den 14. april 1950.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Neocheritra

Neocheritra er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger med to svært lange, tynne stjerter på hver bakvinge.
Vingene er forholdsvis brede og avrundede, hos hunnene er oversiden for det meste mørkbrun, hos hannene metallisk blå bortsett fra den ytterste delen som er svart. Undersiden er gjerne hvit med rødbrune ytterkanter.


== Levevis ==
Larvene lever på parasittiske planter i slekten Loranthus (mistelteinfamilien).


== Utbredelse ==
Slekten er utbredt i Sørøst-Asia, fra Sikkim i vest til Filippinene og Borneo i øst.
Arten Neocheritra florala fra Colombia blir gjerne også plassert her, men denne plasseringen er usikker.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Iolaini Riley, 1958
slekten Neocheritra Distant, 1885
Neocheritra amrita (C. & R.Felder, 1860)
Neocheritra fabronia (Hewitson, 1878)
Neocheritra manata (Semper, 1890)
Neocheritra namoa de Nicéville, 1894
Neocheritra florala – usikkert om denne hører til her


== Kilder ==
Butterfly Circle Checklist – Neocheritra amrita [1]


== Eksterne lenker ==
(en) Neocheritra i Encyclopedia of Life 
(en) Neocheritra i Global Biodiversity Information Facility 
(en) Neocheritra hos NCBI 
(en) Kategori:Neocheritra – bilder, video eller lyd på Wikimedia Commons 
Neocheritra – detaljert informasjon på Wikispecies Brower, Andrew V. Z. 2007. Neocheritra i The Tree of Life Web Project, [http://tolweb.org/ http://tolweb.org
www.funet.fi – Neocheritra
Bilder av Neocheritra manata
Huata (distrikt i Huaylas)

Huata er et distrikt i provinsen Huaylas i regionen Ancash i Peru. Distriktets nasjonale statistikkode er 021203 og hovedstaden er Huata. Distriktet ble opprettet den 2. januar 1857.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Richard Kiley

Richard Paul Kiley (født 31. mars 1922 i Chicago i Illinois, død 5. mars 1999 i Warwick i New York) var en amerikansk teater-, TV- og filmskuespiller. Han er best kjent som fortelleren i forskjellige dokumentarfilmer og for å spille Don Quijote i den originale produksjonen av Broadway-musikalen Mannen frå LaMancha fra 1965. Kiley var den første til å synge og utgi «The Impossible Dream», hitsangen fra showet. I musikalen Kismet fra 1953 spilte han kalifen, og introduserte sangen «Stranger in Paradise». Han vant tre Emmy-priser, to Golden Globe og to Tony-priser i sin karriere.


== Referanser ==


== Eksterne lenker ==
(en) Richard Kiley på Internet Movie Database 
(sv) Richard Kiley i Svensk Filmdatabas 
(da) Richard Kiley på Filmdatabasen 
(da) Richard Kiley på Scope 
(fr) Richard Kiley på Allociné 
(en) Richard Kiley på AllMovie 
(en) Richard Kiley hos The Movie Database 
(en) Richard Kiley hos Internet Broadway Database 
(en) Richard Kiley hos Behind The Voice Actors 
(en) Richard Kiley på Internet Broadway Database
(en) Richard Kiley på Internet Off-Broadway Database
Artikkelen har ingen egenskaper for filmpersondatabaser i Wikidata
Rachana

Rachana er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger med to korte, tynne stjerter på bakvingene. Hannens overside er metallisk blå med svarte ytterkanter, undersiden er grå med en bred, mørklt rødbrun tverrstripe. Som hos mange andre stjertvinger har hannen lange hårkvaster (duftskjell) ved forkanten av bakvingen.


== Levevis ==
Larvene lever på parasittiske planter i mistelteinfamilien.


== Utbredelse ==
Slekten er utbredt i Sørøst-Asia.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Iolaini Riley, 1958
slekten Rachana Eliot, 1978
Rachana circumdata Schröder, Treadaway & Hayashi, 1978
Rachana jalindra (Horsfield, 1829)
Rachana mariaka (Hewitson, 1869)
Rachana mioae (Hayashi, 1978)
Rachana plateni (Semper, 1890)


== Kilder ==
Butterfly Circle Checklist – Rachana jalindra [1]


== Eksterne lenker ==
(en) Rachana i Encyclopedia of Life 
(en) Rachana i Global Biodiversity Information Facility 
(en) Rachana hos NCBI 
(en) Kategori:Rachana – bilder, video eller lyd på Wikimedia Commons 
Rachana – detaljert informasjon på Wikispecies Brower, Andrew V. Z. 2007. Rachana i The Tree of Life Web Project, [http://tolweb.org/ http://tolweb.org
www.funet.fi – Rachana
Anna (Go to Him)

«Anna (Go to Him)» er en sang skrevet og utgitt av Arthur Alexander 7. september 1962. Plateselskapet var Dot Records. En coverversjon ble innspilt og utgitt med The Beatles på deres debutalbum Please Please Me året etter.


== Arthur Alexanders originalversjon ==
Teksten handler om Alexanders problemer i ekteskapet med sin kone Ann og de ble etter hvert skilt. Grunn-akkorden i «Anna (Go to Him)» er h-dur og blant musikerne er det Floyd Kramer som spiller piano, og ellers består arrangementet av både strykere og damekor. Til tross for at sangtittelen er «Anna (Go to Him)» synger Alexander heller «go with him». Det samme gjør John Lennon på The Beatles sin versjon.
I episoden «Oldies But Young 'Uns» fra den kjente amerikanske sitcom-serien Våre verste år (også kalt «Bundy»), har Al Bundy «Anna (Go to Him)» på hjernen, men kommer ikke på hva tittelen er.


== The Beatles' versjon ==
The Beatles' versjon går i d-dur (i stedet for h-dur som originalen). John Lennon synger med George Harrison og Paul McCartney på kor. I stedet for piano, blir riffet ivaretatt av Harrison på sin sologitar. Ringo Starr kopierte det meste av trommespillet fra originalen, bortsett fra i mellomversene hvor han også benytter taktfast hi-hat slag. I versene gjør trommisene på begge versjoner en spesiell markering med hi-hat rett før skarptromme-slaget. Lennon var veldig forkjølet den 11. februar 1963 da The Beatles spilte inn sin versjon og etter tredje tagning, var den klar for remiksing. Den ble først utgitt 22. mars 1963 på gruppens debutalbum Please Please Me. I USA var den først planlagt utgitt 22. juli 1963 på albumet Introducing... The Beatles, men så ikke dagens lys før 10. januar 1964.


== Personell på The Beatles' versjon ==
John Lennon: akustisk rytmegitar, vokal
Paul McCartney: bassgitar, kor
George Harrison: sologitar, kor
Ringo Starr: trommerThe Beatles spilte «Anna (Go to Him)» på sine konserter i peroden høsten 1962 – våren 1963, og de spilte også inn to versjoner for BBC Radio:


== «Anna (Go to Him)» fremført av The Beatles i BBC radio ==


== Referanser ==
Bullis

Bullis er en slekt av glansvinger som tilhører underfamilien stjertvinger (Theclinae).


== Utseende ==
Disse stjertvingene har to tynne stjerter på hver bakvinge. Hannens overside er skinnende blå med svarte vingespisser.


== Levevis ==
Larvene lever på parasittiske planter i mistelteinfamilien.


== Utbredelse ==
Slekten er utbredt i Sørøst-Asia, der den forekommer i Thailand, Malaya, Borneo og trolig også Sumatra.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Iolaini Riley, 1958
slekten Bullis de Nicéville, 1897
Bullis buto (de Nicéville, 1895)
Bullis elioti (Corbet, 1940)
Bullis stigmata (Druce, 1904)


== Eksterne lenker ==
(en) Bullis i Encyclopedia of Life 
(en) Bullis i Global Biodiversity Information Facility 
(en) Bullis hos NCBI 
(en) Kategori:Bullis – bilder, video eller lyd på Wikimedia Commons 
Bullis – detaljert informasjon på Wikispecies 
Brower, Andrew V. Z. 2007. Bullis i The Tree of Life Web Project, [http://tolweb.org/ http://tolweb.org
www.funet.fi – Bullis
Liv Dagsdatter

Liv Dagsdatter var ifølge Snorre Sturlasons Ynglingesagaen gift med kong Halvdan Øysteinsson den gavmilde som var konge på Romerike og i Vestfold i siste halvdel av 700-tallet. Hovedsetet deres var Holtan på Vestfold. Liv var datter av kong Dag på Vestmar. Hun fikk med Halvdan sønnen Gudrød Veidekonge i Vingulmark (født ca 780) som i sin tur ble far til kong Halvdan Svarte og bestefar til kong Harald Hårfagre.


== Referanser ==
Li Tieying

Li Tieying (født 1936 i Changsha i provinsen Jiangxi i Kina) er en kinesisk politiker. Han har vært president for Det kinesiske akademi for samfunnsvitenskap og deretter viseformann for Den nasjonale folkekongress' stående komite. 
Han har forfattet en rekke akademiske verker og har innehatt mange høye embeder i Det kinesiske kommunistiske parti siden 1955.


== Referanser ==


== Eksterne lenker ==
(en) Li Tieying hos China Vitae
Vrangstrupe

Martin Johannes Kongsvold (født 3. juni 1983) er en rapper og produsent fra Ottestad i Stange kommune. Han har skrevet låter, produsert og gitt ut plater siden 1999. Tidligere arbeidet med Karls1, Mindflow, Jester, Wolverine, Sørsia Gerilja, Kjartan Gaulfossen og Bad Spit. Han er frontfigur i gruppa Vrangsitt Transitt og ga ut deres første album Klapp for oss i 2010. I 2011 ble singelen/videoen «Kjær» gitt ut.  I 2012 ga han ut sitt debutalbum Splitta liv på Knausen Studio, sin eget label. Vrangstrupe er en melankolsk rapper med budskap tydelig preget av opposisjon mot samfunnet. Han rapper på norsk og representerer Trondheims-hiphop.


== Diskografi ==
Soloalbum
Stien (EP) (2014)
Splitta liv (2012)
Skrivesperre (2012)
Vrangforestilling (Mixtape) (2008)
Aldri for sent EP (2007)Vrangsitt Transitt
Anormal (EP) (2011)
Kjær (2011)
Opp med nevene (2010)
Klapp for oss (2010)
Transformert (EP) (2009)


== Eksterne lenker ==
Offisielt nettsted 
Vrangsitt Transitt (offisiell hjemmeside)
Wei Jianxing

Wei Jianxing (kinesisk: 尉健行; pinyin: Wèi Jiànxíng; født januar 1931 i Xinchang i provinsen Zhejiang i Kina, død 7. august 2015 i Beijing) var en høyere leder i det kinesiske kommunistparti.Han var blant annet formann for Den allkinesiske fagforeningsføderasjon, for Den sentrale disiplinærkommisjon og medlem av Den kinesiske politbyrås stående komite.


== Referanser ==


== Eksterne lenker ==
(en) Wei Jianxing hos China Vitae
Folkets høyeste påtaleembede

Folkets høyeste påtaleembede (kinesisk: 最高人民检察院; pinyin: Zuìgāo Rénmín Jiǎncháyuàn) har det høyeste ansvar for påtale og forundersøkelser i Folkerepublikken Kina, med unntak for Hongkong og Macao som har sine egne domstolsvesener. 
Påtaleembedet ble dannet etter sovjetisk modell. Siden 1954 har Den nasjonale folkekongress utpekt riksadvokaten, og embedet reguleres etter seksjon 7 i Folkerepublikken Kinas konstitusjon av 1982. Siden 2008 har riksadvokaten vært Cao Jianming.
Under kulturrevolusjonen kom embedet i skyggen og ble til slutt avviklet i 1975, men myndigheten kom igjen i sving under rettergangen mot Firerbanden i 1980.


== Riksadvokater ==
Utnevnt av Det kinesiske folks politisk rådgivende konferanse:

Luo Ronghuan (罗荣桓, 最高人民检察署署长), oktober 1949 – oktober 1954Utnevnt av Den nasjonale folkekongress:

Zhang Dingcheng (张鼎丞), september 1954 – januar 1975Embedet var kansellert mellom 1975 og 1978

Huang Huoqing (黄火青), mars 1978 – mars 1983
Yang Yichen (杨易辰), mars 1983 – mars 1988
Liu Fuzhi (刘复之), april 1988 – mars 1993
Zhang Siqing (张思卿), 1993 – 1998
Han Zhubin (韩杼滨), 1998 – 2003
Jia Chunwang (贾春旺), 2003 – 2008
Cao Jianming, 2008 -


== Eksterne lenker ==
Hjemmeside (på kinesisk)